b'\n_START_ARTICLE_\nPaul Frees\n_START_SECTION_\nUra\n_START_PARAGRAPH_\nFreesin ura alkoi vuonna 1942 lyhytanimaatiossa Woodsman, Spare That Tree, jossa h\xc3\xa4n toimi korpin \xc3\xa4\xc3\xa4nen\xc3\xa4. Hahmon roolissa Frees oli aina vuoteen 1950 asti ja teki samalla useita muita rooleja lyhytanimaatioihin saamatta kuitenkaan nime\xc3\xa4\xc3\xa4n lopputeksteihin. 1950-luvulla h\xc3\xa4n oli mukana muutamissa radion\xc3\xa4ytelmiss\xc3\xa4. Parhaiten Frees kuitenkin muistetaan Taavi Ankan \xc3\xa4\xc3\xa4niroolista Disneyn ihmeellinen maailma animaatiosarjasta 1960-luvulla. H\xc3\xa4n teki uransa aikana \xc3\xa4\xc3\xa4nirooleja animaatioiden ja radion lis\xc3\xa4ksi televisiosarjoihin, jossa Frees usein toimi kertojana, kuten sarjassa Naked City. Lis\xc3\xa4ksi vuonna 1984 Frees lainasi \xc3\xa4\xc3\xa4nens\xc3\xa4 televisiosarja Ritari \xc3\x84ss\xc3\xa4n K.A.R.R.ille, jonka \xc3\xa4\xc3\xa4nen\xc3\xa4 aikaisemmin toimi Peter Cullen. H\xc3\xa4n oli my\xc3\xb6s Hanna-Barberan tuottamassa Ihmeneloset animaatiosarjassa M\xc3\xb6ykyn \xc3\xa4\xc3\xa4nen\xc3\xa4 vuosina 1967\xe2\x80\x931968. Freesin uran pisin \xc3\xa4\xc3\xa4nirooli on kenties Taavi Ankan j\xc3\xa4lkeen John Beresford Tipton animaatiosarjassa The Millionaire, jossa h\xc3\xa4n \xc3\xa4\xc3\xa4nitti 204 jaksoa. N\xc3\xa4m\xc3\xa4 esitettiin vuosien 1955\xe2\x80\x931960 aikana._NEWLINE_Lis\xc3\xa4ksi Freesin \xc3\xa4\xc3\xa4nt\xc3\xa4 kuultiin my\xc3\xb6s Disneylandin Haunted Mansionin Ghost Hostina, jonka nykyinen \xc3\xa4\xc3\xa4ni on Corey Burton. Burton otti my\xc3\xb6s Taavi Ankan roolin Freesin kuoltua vuonna 1986. H\xc3\xa4net muistetaan my\xc3\xb6s \xc3\xa4\xc3\xa4nin\xc3\xa4yttelij\xc3\xa4n\xc3\xa4, joka usein dubbasi toisen n\xc3\xa4yttelij\xc3\xa4n pieleen menneet repliikit tai mik\xc3\xa4li henkil\xc3\xb6 sattui sairastumisen tai jonkun muun syyn vuoksi olemaan poissa \xc3\xa4\xc3\xa4nityksest\xc3\xa4, jolloin Frees kutsuttiin usein paikalle 1950- ja 1960-luvulla._NEWLINE_Frees kuoli marraskuussa 1986 syd\xc3\xa4nvikoihin Kaliforniassa ollessaan 66-vuotias.'